《寓榆林送彰武伯杨总戎出塞》
元代·李裕

桓桓窦车骑，兵略孔明才。喜睹军声振，应知虏气摧。

晓经月支水，宵上白登台。会扫边氛尽，燕然勒石回。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。